નવસારી પંથકમાં છેલ્લા કેટલાક વર્ષોમાં વાહનોની સંખ્યામાં ભારે વધારો થયો છે. આ વાહનોમાં દ્વિ ચક્રી, ચાર ચક્રી તથા ભારે વાહનોનો સમાવેશ થાય છે. વાહનોની વધેલી સંખ્યાની સામે માર્ગો વધ્યા નથી યા વધુ પહોળા પણ થયા નથી. ખાસ કરીને આ વધેલા વાહનોની પાર્કિંગની સમસ્યા ખૂબ જ વધી ગઇ છે. રહેણાંક ઉપરાંત કોમર્શીયલ બાંધકામોમાં અપૂરતા પાર્કિંગની સુવિધાને કારણે વાહનચાલકો રોડ ઉપર જ પાર્કિંગ કરતા જોવા મળે છે. રોડ ઉપરાંત ચાલવા માટે રોડને લાગુ બનાવેલી ફુટપાથોનો ઉપયોગ પણ મહદ અંશે પાર્કિંગ માટે જ થઇ રહ્યો છે. અહીં પ્રશ્ન એ છે કે, શહેરમાં પાર્કિંગ માટે જગ્યા જ નથી યા પાલિકાએ પાર્કિંગ પ્લોટ બનાવ્યા જ નથી.